Koszta József sírja a Kerepesi temetőben | ÉRDEKESSÉGEK
Koszta József Múzeum
Németh Emil: Tárlaton (vers)
Koszta József volt háza és emléktáblája Szentesen
VÁLOGATOTT SZAKIRODALOM
Koszta József Múzeum A múzeum 1949 óta viseli az Alföld és Szentes legnagyobb magyar kolorista festőjének, Koszta Józsefnek a nevét. A brassói születésű mester fotográfusnak készült, majd a müncheni festőakadémián kötött ki. Később a nagybányaiakhoz vonzódva, a szolnokiakkal elvegyülve mégis magányos maradt. Véletlenül bukkant rá a korán elhalt Lakos János Pál tanyai műtermére. 1923-tól, 1949-ben bekövetkezett haláláig először a Berek-, majd a Várhát tanya lakója volt. Hagyatékából 29 festménye, festőállványa, palettája került a város tulajdonába, majd a múzeumba. A Koszta-gyűjtemény folyamatosan bővült, ezért a Koszta-teremben változó, de kizárólagosan Koszta József festményeiből álló kiállítás található. Egyben ez a múzeum előadóterme is. Forrás: http://ww3.szentes.hu/szentes/muzeum/muzeum.htm Németh Emil Tárlaton (Koszta József emlékének) Álltam hosszan a tárlaton, támaszkodtam egy zugban, és mindig a harmadik terem távlata csalta a szemem. S néztem meredten egy helyet, s a kis fehér házak körül kinyílt az élet úgy, ahogy a boldogok szivében ül. És mint ahogy egy májusi, nagylombú fácska a helyén langyos esőben ácsorog, úgy álltam ott egy helyben én, és semmiféle mozdulást nem kivánt bennem semmi sem, csak hogy állhassak ott s a nagy eső hulljon permetesen. Forrás: Új Írás, 1963. 8. sz. 1007. oldal Koszta József volt háza és emléktáblája Szentesen
Forrás: http://www.szentesinfo.hu/mozaik/2004/szemle/03-29.htm